4.2 Euroopa majandus- ja sotsiaalkomitee arvates kujutavad komisjoni ettepanek ja finantsperspektiivi perioodiks 2007-2013 üle  peetavate arutelude üldkontekst potentsiaalselt väga suurt ohtu LIFE-programmi tulevasele edule. Ühelt poolt puudub igasugune garantii, et keskkonnaalaseid vajadusi teistelt eelarveridadelt reaalselt rahastatakse. Teiselt poolt, kui otsustusõigus kantakse vastavalt kavandatule üle liikmesriikidele, annab Euroopa Liit käest seni küll tagasihoidliku, kuid vaieldamatult mõjusa juhtimisvahendi. Seepärast nõuab komitee, et keskkonna LIFE-abi ja looduse LIFE-abi uuenduslikud aspektid jääksid endiselt komisjoni hallatava  toetusfondi sihtalasse.